# data[].attributes.headline
สาเหตุ มลพิษทางอากาศ

# data[].attributes.subject
สาเหตุ มลพิษทางอากาศ

# data[].attributes.body
การเผาไหม้

การใช้พลังงาน

การใช้ยาง

การทำงานของรถยนต์

การผลิตและการใช้สารเคมี

การก่อสร้าง

# data[].attributes.headline
มลพิษทางอากาศ คืออะไร ?

# data[].attributes.subject
มลพิษทางอากาศ คืออะไร ?

# data[].attributes.body
มลพิษทางอากาศคือ สารหรือส่วนผสมที่มีอยู่ในอากาศซึ่งสามารถก่อให้เกิดผลกระทบที่เสียหายต่อสุขภาพของมนุษย์ และสิ่งมีชีวิตอื่น ๆ รวมถึงสิ่งแวดล้อมด้วย มลพิษทางอากาศสามารถมีทั้งจากแหล่งธรรมชาติและกิจกรรมของมนุษย์

ตัวอย่างของมลพิษทางอากาศที่มีจากแหล่งธรรมชาติได้แก่ ฝุ่นละออง, ฝุ่นในอากาศ, และก๊าซธรรมชาติ เช่น ไนโตรเจน, ก๊าซคาร์บอนไดออกไซด์, และอื่น ๆ ที่มีต้นทางมาจากธรรมชาติ

มลพิษทางอากาศที่มีจากกิจกรรมของมนุษย์ประกอบไปด้วย ก๊าซเซียนมอนอกไซด์ (SOx), ก๊าซไนโตรจีน ดีออกไซด์ (NOx), ฝุ่น PM10 และ PM2.5, และสารเคมีอื่น ๆ ที่มีต้นทางมาจากการเผาไหม้เช่น ยาง, น้ำมัน, และขยะ

การมีมลพิษทางอากาศสามารถทำให้เกิดผลกระทบทางสุขภาพอย่างรุนแรง เช่น โรคทางระบบทางเดินหายใจ, โรคหัวใจ, และปัญหาสุขภาพที่เกี่ยวข้องกับการประสิทธิภาพของระบบภูมิคุ้มกัน นอกจากนี้ยังสามารถสร้างผลกระทบที่มีต่อสิ่งแวดล้อม เช่น การทำลายชนบท, การเปลี่ยนแปลงสภาพภูมิอากาศ, และการกระทำที่มีผลกระทบต่อสัตว์ที่อาศัยในสิ่งแวดล้อมนั้น ๆ ได้เช่นกัน

# data[].attributes.headline
ผลกระทบของมลพิษทางอากาศ

# data[].attributes.subject
ผลกระทบของมลพิษทางอากาศ

# data[].attributes.body
มลพิษทางอากาศสามารถมีผลกระทบทั้งต่อสุขภาพมนุษย์และสิ่งแวดล้อมได้ในหลายด้าน:

1. สุขภาพมนุษย์:

โรคระบบทางเดินหายใจ:

มลพิษทางอากาศเช่น PM2.5 (ฝุ่นขนาดเล็ก) และ โอโซนไลด์ สามารถเข้าสู่ระบบทางเดินหายใจและทำให้เกิดโรคหืด, หลอดลมอักเสบ, หรืออาการหัวใจเต้นผิดปกติ.

โรคหายใจ: การสูดหายใจอากาศมลพิษสามารถทำให้เกิดโรคหายใจ เช่น หลอดลมอักเสบ (bronchitis), หลอดลมอักเสบเรื้อรัง (chronic bronchitis)

โรคหัวใจ: มลพิษทางอากาศสามารถทำให้เกิดภาระการทำงานของหัวใจเพิ่มขึ้น และเพิ่มความเสี่ยงต่อโรคหัวใจ และหลอดเลือด.

โรคมะเร็ง: บางสารมลพิษทางอากาศอาจเป็นสาเหตุของการเกิดมะเร็ง เช่น ฝุ่น PM 2.5 ที่สามารถเข้าสู่ระบบทางเดินหายใจและก่อให้เกิดอันตรายต่อเนื้อเยื่อ.

สุขภาพจิต: มลพิษทางอากาศอาจมีผลกระทบต่อสุขภาพจิต เนื่องจากสภาพแวดล้อมที่มีมลพิษสูงสามารถสร้างความเครียดและสร้างอิทธิพลต่อสมดุลทางจิตใจ.

2. สิ่งแวดล้อม:

ความทรงจำของน้ำและดิน: มลพิษทางอากาศอาจมีผลกระทบต่อคุณภาพของน้ำและดิน โดยเฉพาะการปล่อยก๊าซไซโอนไไดออกไซด์ (SOx) และก๊าซไนโตรเจนไดออกไซด์ (NOx) ที่สามารถทำให้เกิดการเป็นกรดในฝน.

สภาพนิเวศ: มลพิษทางอากาศสามารถมีผลกระทบต่อสภาพนิเวศ และสัตว์ที่อาศัยอยู่ในที่นั้น เช่น การทำลายชั้นบรรยากาศโอโซน (ozone layer) ที่ทำให้เกิดปัญหาทางโลก.

การผลิตพืช: มลพิษทางอากาศอาจมีผลกระทบต่อการเจริญเติบโตของพืช และมีผลต่อการผลิตทางการเกษตร.

การลดมลพิษทางอากาศสามารถช่วยลดผลกระทบทั้งทางสุขภาพและสิ่งแวดล้อม การใช้พลังงานที่สะอาดและยั่งยืน, การใช้เทคโนโลยีที่มีประสิทธิภาพสูง, และมีการควบคุมการปล่อยมลพิษทางอากาศจากกิจกรรมต่าง ๆ ทั้งในระดับท้องถิ่นและระดับโลกมีความสำคัญ.

# data[].attributes.headline
แนวทางแก้ไข มลพิษทางอากาศ

# data[].attributes.subject
แนวทางแก้ไข มลพิษทางอากาศ

# data[].attributes.body
1. พัฒนาเทคโนโลยีสะอาด: ส่งเสริมการใช้เทคโนโลยีที่เป็นมิตรต่อสิ่งแวดล้อมและลดการปล่อยมลพิษ ตัวอย่างเช่น การพัฒนารถยนต์ไฟฟ้า, การใช้พลังงานทดแทน, และเทคโนโลยีที่มีประสิทธิภาพในการลดการปล่อยมลพิษจากโรงงานและกระบวนการผลิตอื่น ๆ

2. การบริหารจัดการขยะ: การจัดการขยะอย่างมีประสิทธิภาพสามารถลดการเผาไหม้ขยะที่สร้างมลพิษทางอากาศได้ การส่งเสริมการรีไซเคิลและการลดใช้พลาสติกก็เป็นส่วนสำคัญของการจัดการขยะ

3. การควบคุมการปล่อยมลพิษ: การใช้เทคโนโลยีที่สามารถลดการปล่อยมลพิษจากกระบวนการผลิตและโรงงาน เช่น การใช้กระบวนการทำลายมลพิษทางอากาศก่อนที่จะปล่อยสู่บรรยากาศ

4. การส่งเสริมการใช้พลังงานทดแทน: การส่งเสริมให้มีการใช้พลังงานที่มีอิทธิพลต่อสิ่งแวดล้อมมากขึ้น เช่น พลังงานทดแทนจากแสงอาทิตย์, ลม, และน้ำ

5. การควบคุมการจราจร: การลดการจราจรที่ติดขัดและการส่งเสริมการใช้ทางการจราจรสาธารณะ สามารถลดการปล่อยมลพิษจากรถยนต์และพลังงานที่ใช้ในการทำงานของรถยนต์

6. การศึกษาและการสร้างความตระหนักรู้: การศึกษาประชาชนและธุรกิจเกี่ยวกับปัญหามลพิษทางอากาศและการสร้างความตระหนักรู้เกี่ยวกับวิธีการลดมลพิษทางอากาศสามารถส่งผลให้มีการดำเนินการที่มีประสิทธิภาพมากขึ้น

# data[].attributes.headline
ตัวอย่างของเทคโนโลยีสะอาด

# data[].attributes.subject
ตัวอย่างของเทคโนโลยีสะอาด

# data[].attributes.body
กังหันลม คือ เครื่องจักรกลอย่างหนึ่งที่สามารถรับพลังงานจลน์จากการเคลื่อนที่ของลม ให้เป็นพลังงานกลได้ จากนั้นนำพลังงานกลมาใช้ประโยชน์โดยตรง เช่น การบดสีเมล็ดพืช การสูบน้ำ หรือในปัจจุบันใช้ผลิตเป็นพลังงานไฟฟ้า

•การพัฒนากังหันลมเพื่อใช้ประโยชน์มีมาตั้งแต่ชนชาวอียิปต์โบราณและมีความต่อเนื่องถึงปัจจุบัน โดยการออกแบบกังหันลมจะต้องอาศัยความรู้ทางด้านพลศาสตร์ของลมและหลักวิศวกรรมศาสตร์ในแขนงต่างๆ เพื่อให้ได้กำลังงาน พลังงาน และประสิทธิภาพสูงสุด

•ปัจจุบันเทคโนโลยีกังหันลมได้รับการพัฒนาอย่างต่อเนื่อง หลายประเทศทั่วโลกได้ให้ความสนใจ โดยเฉพาะในทวีปยุโรป เช่น ประเทศเดนมาร์ก กังหันลมที่ได้มีการพัฒนาขึ้น จะมีลักษณะและรูปร่างแตกต่างกันออกไป สามารถจำแนกตามลักษณะแนวแกนหมุนของกังหันจะได้ 2 แบบ คือ กังหันลมแนวแกนนอน (Horizontal Axis Wind Turbine) และ กังหันลมแนวแกนตั้ง (Vertical Axis Wind Turbine)

# data[].attributes.headline
วิดีโอเพิ่มเติมเกี่ยวกับมลพิษทางอากาศ

# data[].attributes.subject
วิดีโอเพิ่มเติมเกี่ยวกับมลพิษทางอากาศ

# data[].attributes.attachment_link.title
มลพิษทางอากาศ

# data[].attributes.headline
ข้อมูลเพิ่มเติมเกี่ยวกับมลพิษทางอากาศ

# data[].attributes.subject
ข้อมูลเพิ่มเติมเกี่ยวกับมลพิษทางอากาศ

# data[].attributes.attachment_link.provider_name
ระบบคลังความรู้ SciMath

# data[].attributes.attachment_link.readable_text
ยุวศรี ต่ายคำ

ปัจจุบันเราต้องเผชิญกับปัญหาสิ่งแวดล้อมมากมาย ซึ่งนับวันปัญหาดังกล่าวจะทวีความรุนแรงมากขึ้น ปัญหาเรื่องมลพิษทางอากาศก็เป็นปัญหาใหญ่ปัญหาหนึ่งที่พวกเราทุกคนควรจะตระหนักถึงและหาแนวทางในการแก้ไขอย่างจริงจัง

มลพิษทางอากาศ (Air Pollution) หมายถึง ภาวะของอากาศที่มีสารเจือปนอยู่ในปริมาณที่มากพอ และเป็นระยะเวลานานพอที่จะทำให้เกิดผลเสียต่อสุขภาพ อนามัยของมนุษย์ สัตว์ พืช และวัสดุต่างๆ สารดังกล่าวอาจเป็น ธาตุหรือสารประกอบ ที่เกิดขึ้นเองตามธรรมชาติหรือเกิดจากการกระทำของมนุษย์ หรืออาจอยู่ในรูปของ ก๊าซ หยดของเหลว หรืออนุภาคของแข็งก็ได้ สารมลพิษทางอากาศหลัก ที่สำคัญคือ ฝุ่นละออง (SPM) ตะกั่ว (Pb) ก๊าซคาร์บอนมอนออกไซด์ ก๊าซซัลเฟอร์ไดออกไซด์ (SO2) ก๊าซออกไซด์ของไนโตรเจน (NOx) (กรมควบคุมมลพิษ)

คนส่วนใหญ่มักคิดว่ามลพิษทางอากาศต้องเป็นอะไรที่เกี่ยวกับ ควัน ฝนกรด สาร CFC หรือสารพิษรูปแบบต่างๆที่มักเกิดขึ้นภายนอกบ้าน ความจริงมลพิษทางอากาศบางประเภทอาจอยู่นอกเหนือการควบคุมของมนุษย์ เช่น การเกิดฝุ่นฟุ้งจากพายุทะเลทราย หรือควันพิษที่เกิดจากไฟไหม้ป่า ซึ่งแหล่งที่ก่อให้เกิดมลพิษอาจจะมีอยู่ไม่กี่แห่งแต่สามารถส่งผลกระทบไปได้ทั่วทั้งบริเวณใกล้เคียงเช่น หลังการเกิดภูเขาไฟระเบิดจะพบว่ามีกลุ่มควันและขี้เถ้าฟุ้งกระจายไปทั่วชั้นบรรยากาศ

นอกจากนั้นมลพิษทางอากาศสามารถเกิดขึ้นได้ภายในบ้านเรือนที่อยู่อาศัย หรือแม้แต่ภายในอาคารสำนักงานและสิ่งก่อสร้างต่างๆ ยกตัวอย่างเช่น ควันจากการสูบบุหรี่หรือการทำอาหาร เป็นต้น

ซึ่งเราสามารถระบุตัวสารพิษแหล่งที่ก่อให้เกิดมลพิษทางอากาศ และผลกระทบที่อาจเกิดขึ้นกับร่างกายหากได้รับสารพิษดังกล่าวได้ดังนี้

ก๊าซคาร์บอนมอนออกไซด์ (CO): เป็นก๊าซที่ไม่มีสี ไม่มีกลิ่น เกิดจากการเผาไหม้ไม่สมบูรณ์ของเชื้อเพลิงที่มีคาร์บอนเป็นส่วนประกอบ เช่น น้ำมัน ปิโตรเลียม น้ำมันดีเซล หากร่างกายเราได้รับก๊าซคาร์บอนมอนออกไซด์ในปริมาณที่มากจะส่งผลให้เกิดอาการมึน งง และง่วงนอนเนื่องจากก๊าซคาร์บอนมอนออกไซด์นี้จะไปจับตัวกับฮีโมโกลบินในเม็ดเลือดทำให้ปริมาณออกซิเจนในเลือดต่ำลงนั่นเอง

ก๊าซคาร์บอนไดออกไซด์ เป็นก๊าซเรือนกระจกชนิดหนึ่งที่ไม่มีสี ไม่มีกลิ่น ซึ่งส่วนใหญ่จะเกิดจากการทำกิจกรรมของมนุษย์ เช่น การเผาไหม้ของ ถ่านหิน น้ำมัน ก๊าซธรรมชาติหรือการเผาไหม้เชื้อเพลิงในโรงงานอุตสาหกรรมและรถยนต์ เป็นต้น ซึ่งหากร่างกายได้รับก๊าซนี้ในปริมาณที่มากจะทำให้เกิดอาการปวดศีรษะ วิงเวียน คลื่นไส้หรืออาเจียนได้

ก๊าซคลอโรฟลูออโรคาร์บอน ( เป็นก๊าซก๊าซเรือนกระจกชนิดหนึ่งที่ไม่ได้เกิดขึ้นเองตามธรรมชาติ ส่วนมากจะเกิดจากกิจกรรมทางด้านอุตสาหกรรมของมนุษย์เช่น การสร้างเครื่องทำความเย็นหรือการผลิตสเปรย์ เมื่อสาร CFC S ถูกปล่อยออกสู่ชั้นบรรยากาศจะส่งผลทำลายชั้นโอโซนซึ่งเป็นชั้นที่ช่วยป้องกันรังสีอัลตราไวโอเลต (UV) ไม่ให้แผ่ลงมาสู่โลกได้ในปริมาณที่มากเกินไป ดังนั้นหากชั้นโอโซนถูกทำลายจะส่งผลให้รังสีดังกล่าวแผ่ลงมายังโลกได้มากจะส่งผลกระทบต่อมนุษย์คือทำให้มีโอกาสที่จะเกิดโรคมะเร็งผิวหนังได้

ก๊าซไนโตรเจนออกไซด์ (NOX):ส่วนใหญ่เกิดจากการเผาไหม้เชื้อเพลิงประเภทน้ำมันดีเซล น้ำมันปิโตรเลียมและถ่านหินซึ่งก๊าซดังกล่าวเป็นสาเหตุทำให้เกิด หมอก ควันและฝนกรด นอกจากนั้นยังทำให้เกิดโรคเกี่ยวกับระบบทางเดินหายใจได้หากได้รับในปริมาณที่มาก

อนุภาคของสารแขวนลอยในอากาศ (Suspended particulate matter): ประกอบไปด้วยฝุ่น ควัน หมอกและไอน้ำซึ่งลอยปะปนอยู่ในชั้นบรรยากาศ สารแขวนลอยเหล่านี้ส่งผลทำให้ทัศนะวิสัยในการมองเห็นลดลงอาจก่อให้เกิดอุบัติเหตุทางรถยนต์ได้ และถ้าเราสูดดมเอาสารพวกนี้เข้าไปในปริมาณที่มากอาจก่อให้เกิดอาการปอดอักเสบได้

ก๊าซซัลเฟอร์ไดออกไซด์ ( เกิดจากการเผาไหม้ของถ่านหิน โรงงานผลิตไฟฟ้าหรือเกิดจากกระบวนการทางอุตสาหกรรมบางประเภทเช่น อุตสาหกรรมการทำกระดาษ อุตสาหกรรมทำโลหะ ซึ่งก๊าซดังกล่าวเป็นสาเหตุทำให้เกิดหมอก ควันและฝนกรด ในด้านผลกระทบต่อสุขภาพของมนุษย์จะทำให้เกิดอาการหอบ หรือติดเชื้อในปอดได้

นอกจากนั้นยังมีสารพิษหลายชนิดที่เรารู้จักและคุ้นเคยดีที่ก่อให้เกิดมลพิษทางอากาศ สารพิษเหล่านี้เมื่อถูกปล่อยออกสู่ชั้นบรรยากาศก็ส่งผลกระทบต่อมนุษย์ได้เช่นเดียวกัน ยกตัวอย่างเช่น

ควันบุหรี่หรือควันยาสูบ (Tobacco smoke): เป็นที่ทราบกันดีว่าควันบุหรี่เป็นสารเคมีที่เป็นสาเหตุก่อให้เกิดโรคมะเร็ง ไม่ใช่เฉพาะแต่คนที่สูบเท่านั้น แต่คนที่สูดเอาควันบุหรี่เข้าไปก็มีโอกาสเสี่ยงที่จะเกิดโรคมะเร็งปอด โรคหืด หรือการติดเชื้อในปอดได้เช่นเดียวกัน

สารปนเปื้อนทางชีวภาพ (Biological pollutants): เป็นสารที่เกิดขึ้นในธรรมชาติและล่องลอยอยู่ในชั้นบรรยากาศ เช่น ละอองเกสรดอกไม้หรืออับสปอร์ สารเหล่านี้เป็นสาเหตุทำให้เกิดโรคหืด หอบ ภูมิแพ้ หรือโรคเยื่อบุตาอักเสบได้

สารประกอบอินทรีย์ที่ระเหยเป็นไอได้เร็ว (Volatile organic compounds): ส่วนใหญ่จะเป็นสารที่ระเหยมาจากสีทาบ้าน สีน้ำมันที่เป็นสารจำพวกอะซิโตน การระเหยของน้ำมันปิโตรเลียม หรือแม้แต่ในขั้นตอนของการซักแห้งก็มีสารดังกล่าวระเหยออกมาได้สารเหล่านี้เป็นสาเหตุทำให้เกิดอาการระคายเคืองที่ตา จมูกและคอ ในบางครั้งอาจส่งผลให้เกิดอาการปวดหัว วิงเวียนศีรษะ คลื่นไส้และที่ร้ายแรงที่สุดคือทำให้ระบบการทำงานของตับล้มเหลว

ฟอร์มอลดีไฮด์ (Formaldehyde):เป็นสารเคมีที่ประกอบไปด้วย คาร์บอน ไฮโดรเจนและออกซิเจน อยู่ในรูปของก๊าซที่ไม่มีสีแต่มีกลิ่น พบได้ทั่วไปตามธรรมชาติส่วนใหญ่เป็นผลผลิตจากพืช สัตว์ และมนุษย์ โดยอาจพบในส่วนผสมของ น้ำมันพืช แชมพู ลิปสติก เสื้อผ้า หรือกระดาษชำระ ถ้าร่างกายได้รับสารดังกล่าวในปริมาณที่มากในระยะเวลาอันสั้นจะทำให้เกิดการระคายเคืองที่ตา จมูก และเกิดอาการภูมิแพ้ แต่หากได้รับในปริมาณที่มากในช่วงระยะยาวจะส่งผลทำลาย ระบบประสาท ระบบการย่อยอาหาร รวมไปถึงก่อให้เกิดโรคมะเร็งได้

สารกัมมันตรังสี (Redon): เป็นสารที่สะสมอยู่ภายในบ้านได้ จริงๆแล้วสารเหล่านี้ส่วนใหญ่จะสะสมอยู่ในชั้นหินและชั้นดินภายในบริเวณบ้านนั่นเอง และจะปลดปล่อยออกมาในรูปของก๊าซซึ่งก๊าซดังกล่าวหากร่างกายได้รับในปริมาณมากอาจส่งผลให้เกิดโรคมะเร็งปอดได้

สถานการณ์เรื่องมลพิษทางอากาศของประเทศไทยในปัจจุบันมีแนวโน้มว่าจะมีปริมาณสารพิษในอากาศเพิ่มมากขึ้นโดยเฉพาะในเขตชุมชนขนาดใหญ่ และพื้นที่พัฒนาแล้วเช่น กรุงเทพมหานคร เชียงใหม่ ขอนแก่น สมุทรปราการ ชลบุรี ระยอง และสระบุรี เป็นต้น ซึ่งปัญหามลพิษทางอากาศส่วนใหญ่เกิดจากยานพาหนะและการทำอุตสาหกรรม

ปัญหามลพิษทางอากาศจากยานพาหนะส่วนใหญ่จะพบในเขตกรุงเทพมหานครเนื่องจากมีจำนวนยานพาหนะเพิ่มขึ้นอย่างรวดเร็ว จากการตรวจวัดคุณภาพอากาศในเขตกรุงเทพมหานคร ปี พ.ศ.2540 โดยกรมควบคุมมลพิษ กระทรวงวิทยาศาสตร์เทคโนโลยีและสิ่งแวดล้อม พบว่าสารมลพิษที่ก่อให้เกิดปัญหามลพิษทางอากาศมากที่สุดคือ ฝุ่นที่มีค่าเกินมาตรฐานที่กำหนด ส่วนสารมลพิษอื่น ๆ ได้แก่ ก๊าซคาร์บอนมอนอกไซด์ สารตะกั่ว ก๊าซซัลเฟอร์ไดออกไซด์ และก๊าซไนโตรเจนไดออกไซด์ยังอยู่ในเกณฑ์มาตรฐาน

ส่วนปัญหามลพิษทางอากาศในต่างจังหวัดพบในเขตชุมชนขนาดใหญ่ที่มีการขยายตัวของอุตสาหกรรม การคมนาคม ขนส่ง การจราจรและกิจกรรมอื่น ๆ เช่น การก่อสร้างในจังหวัดเชียงใหม่ ขอนแก่น สมุทรปราการ ชลบุรี ระยอง ลำปาง เป็นต้น กรณีมลพิษทางอากาศที่เกิดขึ้นที่โรงงานไฟฟ้าแม่เมาะ จังหวัดลำปาง นับว่าเป็นตัวอย่างหนึ่งที่แสดงให้เห็นว่า ก๊าซซัลเฟอร์ไดออกไซด์ ซึ่งเกิดจากการเผาไม้ของถ่านหินลิกไนต์เพื่อใช้ในการผลิตกระแสไฟฟ้า ทำให้เกิดพิษภัยต่อสุขภาพอนามัยของคนและสิ่งมีชีวิตที่อยู่อาศัยในบริเวณนั้นรวมถึงพื้นที่ใกล้เคียง อีกทั้งยังทำให้พืชผลทางการเกษตรเสียหายด้วย

จากการติดตามตรวจสอบคุณภาพอากาศอย่างต่อเนื่อง

อย่างไรก็ตามปัญหาฝุ่นละอองยังคงเป็นปัญหาใหญ่และยังไม่มีแนวโน้มจะลดลง สำหรับสารมลพิษอื่น ๆ ได้แก่ ก๊าซคาร์บอนมอนอกไซด์ สารตะกั่ว ก๊าซออกไซด์ของไนโตรเจน และก๊าซซัลเฟอร์ไดออกไซด์ในบรรยากาศทั่วไป ยังมีค่าต่ำกว่ามาตรฐานคุณภาพอากาศในบรรยากาศที่กระทรวงวิทยาศาสตร์เทคโนโลยีและสิ่งแวดล้อมเป็นผู้กำหนดไว้ พบว่าสารตะกั่วมีแนวโน้มลดลงภายหลังจากที่รัฐบาลได้รณรงค์ให้มีการใช้น้ำมันไร้สารตะกั่ว ตั้งแต่ปี พ.ศ.2534

จะเห็นได้ว่ามลพิษทางอากาศนั้นสามารถเกิดขึ้นได้รอบตัวเรา และแม้ว่ามลพิษทางอากาศส่วนใหญ่จะเกิดจากโรงงานอุตสาหกรรม โรงผลิตไฟฟ้าหรือจากยานพาหนะก็ตาม แต่เราสามารถมีส่วนช่วยลดมลพิษดังกล่าวได้ โดยเริ่มจากการปรับปรุงตกแต่งบ้าน ปรับเปลี่ยนนิสัยในการบริโภคหรือเปลี่ยนวิธีเดินทางใหม่ สิ่งต่างๆเหล่านี้มีส่วนทำให้มลพิษทางอากาศลดน้อยลงได้ ขึ้นอยู่กับว่าเราพร้อมที่จะทำตามวิธีดังกล่าวรึยัง และนี่คือบางส่วนในแนวทางที่จะช่วยลดมลพิษทางอากาศได้โดยเริ่มต้นที่บ้านของเราก่อน

เปลี่ยนหลอดไฟฟ้าจากหลอดไส้ให้เป็นหลอดฟลูออเรสเซนต์เพื่อช่วยประหยัดพลังงาน

ปิดไฟทุกดวงในบ้านเมื่อไม่ใช้งาน

ใช้พลังงานจากแหล่งพลังงานที่สามารถทดแทนหรือสร้างใหม่ได้ เช่น ใช้พลังงานแสงอาทิตย์ในการให้ความร้อน หรือพลังงานลมซึ่งพลังงานเหล่านี้จะไม่ปล่อยก๊าซคาร์บอนไดออกไซด์ออกสู่บรรยากาศ

พยายามนำกระดาษ พลาสติกหรือแก้วน้ำกลับมาใช้ใหม่แทนการนำไปทิ้งขยะ

ลดการใช้ถุงพลาสติกและเปลี่ยนมาใช้ถุงกระดาษแทน

หลีกเลี่ยงการใช้สเปรย์เพราะจะก่อให้เกิดสาร CFCS มากขึ้น

เลิกใช้ผลิตภัณฑ์ที่ทำมาจากโฟมหรือนำวัสดุที่ทำจากโฟมไปดัดแปลงทำชิ้นงานอื่นๆแทนที่จะนำไปเผาทำลายซึ่งจะก่อนให้เกิดมลพิษตามมา โดยเราสามารถนำโฟมไปทำการอัดและนำมาทำเป็นผนังบุห้องได้

ดูแลตรวจสอบเครื่องปรับอากาศและตู้เย็นอยู่เสมอ หากเกิดการชำรุดหรือรอยรั่วควรรีบซ่อมแซมทันที

พยายามเปิดเครื่องปรับอากาศให้น้อยที่สุด

หลีกเลี่ยงการขับรถในเส้นทางที่มีรถติดเป็นประจำ

ใช้รถยนต์โดยสารประจำทาง การเดินหรือขี่จักรยานไปโรงเรียนหรือไปทำงานแทนการใช้รถยนต์ส่วนตัว ควรใช้รถส่วนตัวเมื่อต้องเดินทางระยะไกลเท่านั้น

ไม่ควรขับรถโดยใช้อารมณ์มากเกินไปเพราะนอกจากจะทำให้เสี่ยงต่อการเกิดอุบัติเหตุแล้ว การที่เราเบรกแรงหรือออกตัวเร็วเกินไปจะทำให้ต้องใช้เชื้อเพลิงในการเผาไหม้มากขึ้นซึ่งย่อมก่อให้เกิดปริมาณก๊าซคาร์บอนไดออกไซด์ และก๊าซคาร์บอนมอนออกไซด์เพิ่มมากขึ้นไปด้วย

ปลูกต้นไม้เพราะต้นไม้สามารถช่วยดูดซับก๊าซคาร์บอนไดออกไซด์ได้

ควรหมั่นตรวจสอบเครื่องยนต์ให้อยู่ในสภาพที่สมบูรณ์เสมอ

เพียงเท่านี้เราก็สามารถลดมลพิษทางอากาศอีกทั้งยังช่วยประหยัดพลังงาน และประหยัดค่าใช้จ่ายประจำวันได้อีกด้วย

1. Harrison, Roy M., ed. Pollution; Cause, Effects and control. Cambridge: The Royal Society of Chemistry, 1990.

2. What you can do clean the air - National Institute of Environmental Health Science The primary NIH

1. http://www.biodiversityproject.org/newsletters/Smokestack%20Pollution.jpg

2. http://clubs.ntu.edu.sg/earthlink/images/Past/air01.jpg

3. http://www.tu.no/multimedia/archive/00034/nox0611271417_jpg_34636d.jpg

4. http://www.mypharmacy.co.uk/health_information/topics/s/smoking_cessation/smoking.jpg

5. http://techno.obec.go.th/content/www.water.com/images/pic14-05.jpg

6. http://www.thailandguru.com/culture-pollution.jpg

ดูเพิ่มเติม

# data[].attributes.attachment_link.keywords[]
มลพิษทางอากาศ

# data[].attributes.attachment_link.keywords[]
ปัญหามลพิษทางอากาศ

# data[].attributes.attachment_link.authors[].name
ยุวศรี ต่ายคำ

# data[].attributes.attachment_link.description
ยุวศรี ต่ายคำ ปัจจุบันเราต้องเผชิญกับปัญหาสิ่งแวดล้อมมากมาย ซึ่งนับวันปัญหาดังกล่าวจะทวีความรุนแรงมากขึ้น ...